
........../2017. (............) önkormányzati rendelete
a Fővárosi Hulladékgazdálkodási Tervről szóló 49/2004. (X. 26.) Főv. Kgy. rendelet 
hatályon kívül helyezéséről

Budapest Főváros Közgyűlése az Alaptörvény 32. cikk (2) bekezdésében biztosított eredeti jogalkotói hatáskörében, és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. §
Hatályát veszti a Fővárosi Hulladékgazdálkodási Tervről szóló 49/2004. (X. 26.) Főv. Kgy. rendelet.

2. §
A rendelet a kihirdetését követő napon lép hatályba.



	        Sárádi Kálmánné dr. 
	   Tarlós István 
	

	                   főjegyző
	  főpolgármester
	






INDOKOLÁS
Általános indokolás
A jogalkotásról szóló 2010. évi CXXX. törvény 22. §-a szerint önkormányzati rendelet esetén a jegyző gondoskodik a jogszabályok tartalmi felülvizsgálatáról, azaz arról, hogy a tárgykört érintő új jogi szabályozás vagy módosítás megalkotása során, ennek hiányában e célból kiadott jogszabály keretében a feladatkörébe tartozó jogszabályi rendelkezések hatályon kívül helyezésére, illetve megfelelő módosítására kerüljön sor.
A hulladékról szóló 2012. évi CLXXXV. törvény hatályon kívül helyezte a hulladékgazdálkodásról szóló 2000. évi XLIII. törvényt, és ezzel a Fővárosi Önkormányzat korábbi felhatalmazása a Hulladékgazdálkodási Terv rendeletben történő meghatározására megszűnt. E jogszabályi változás miatt a Fővárosi Hulladékgazdálkodási Tervről szóló 49/2004. (X. 26.) Főv. Kgy. rendelet hatályon kívül helyezése indokolt.

A rendelettervezet előzetes hatásvizsgálata a jogalkotásról szóló 2010. évi CXXX. törvény (a továbbiakban: Jat.) 17. §-a alapján megtörtént. A Jat. 19. § (2) bekezdésében előírtaknak megfelelően megtörtént a lakosság közvetlen tájékoztatása a www.budapest.hu honlapon keresztül, annak érdekében, hogy tudomást szerezzenek a készülő rendelettervezetről.

Részletes indokolás
1. §-hoz

A Fővárosi Hulladékgazdálkodási Tervről szóló 49/2004. (X. 26.) Főv. Kgy. rendelet hatályon kívül helyezéséről rendelkezik.

2. §-hoz
A rendelet hatálybalépéséről rendelkezik.

